pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. เตือนประชาชนอย่าใช้ใบรับรองแพทย์ปลอม ผิดกฎหมาย
วันอาทิตย์ที่ 20 พฤษภาคม 2561
สธ. เตือนประชาชนอย่าใช้ใบรับรองแพทย์ปลอม ผิดกฎหมาย
กระทรวงสาธารณสุข เตือนประชาชนอย่าใช้ใบรับรองแพทย์จากเว็บเพจต่าง ๆ หรือออกให้โดยบุคคลที่มิใช่แพทย์ในสถานพยาบาล เพราะเป็นเอกสารปลอม ผิดกฎหมาย เตรียมแจ้งความดําเนินคดีกับเว็บเพจที่รับปลอมใบรับรองแพทย์จากโรงพยาบาลสังกัดกระทรวงสาธารณสุข
วันนี้ (20 พฤษภาคม 2561) นายแพทย์ธเรศกรัษนัยรวิวงค์ รองปลัดกระทรวงสาธารณสุข ให้สัมภาษณ์ ว่า กระทรวงสาธารณสุข ได้ตรวจพบว่า มีผู้เปิดเพจรับทําใบรับรองแพทย์ ซึ่งเป็นการกระทําที่ผิดกฎหมาย บางเพจมีภาพตัวอย่างใบรับรองแพทย์ ทั้งของโรงพยาบาลสังกัดกระทรวงสาธารณสุข และโรงพยาบาลเอกชน โดยกระทรวงสาธารณสุข จะแจ้งความดําเนินคดีตามกฎหมายกับเพจดังกล่าว ฐานปลอมเอกสาร และประสาน กระทรวงดิจิทัลเพื่อเศรษฐกิจและสังคม ดําเนินการตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ.2550 และแก้ไขเพิ่มเติม (ฉบับที่ 2) พ.ศ. 2560 พร้อมทั้งได้ประสานโรงพยาบาลเอกชนที่ได้รับความเสียหายเพื่อดําเนินการต่อไปแล้ว
“ขอเตือนประชาชนว่า การขอใบรับรองแพทย์ จะต้องได้รับการตรวจจากแพทย์และออกใบรับรองแพทย์จากสถานพยาบาลเท่านั้น อย่าใช้ใบรับรองแพทย์จากเว็บเพจต่าง ๆ หรือโดยบุคคลที่มิใช่แพทย์ในสถานพยาบาล เพราะเป็นเอกสารปลอม หากนําไปใช้ในการสมัคร/การเข้าเรียน สมัครสอบรับราชการ หรือเข้าทํางาน จะมีความผิดฐานใช้เอกสารปลอมตามประมวลกฎหมายอาญา ทั้งนี้ กรณีข้าราชการหากนําเอกสารปลอมดังกล่าวไปใช้เป็นหลักฐานในการอ้างอิงหรือใช้ประกอบการเบิกจ่ายนอกจากจะมีความผิดตามประมวลกฎหมายอาญาแล้ว ก็จะมีความผิดทางวินัยอีกด้วย” นายแพทย์ธเรศกล่าว
ทั้งนี้ การกระทําดังกล่าวถือเป็นการกระทําความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และแก้ไขเพิ่มเติม(ฉบับที่ 2) พ.ศ. 2560 ผู้กระทําความผิดต้องระวางโทษจําคุกไม่เกินห้าปีหรือปรับไม่เกินหนึ่งแสนบาทหรือทั้งจําทั้งปรับ” และเป็นความผิดตามประมวลกฎหมายอาญา
****************************************20 พฤษภาคม 2561
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) ทดลองปิดสะพานเข้าท่าอากาศยานดอนเมือง ระหว่างวันที่ 31 กรกฎาคม – 2 สิงหาคม 2560
วันอังคารที่ 1 สิงหาคม 2560
บริษัท ท่าอากาศยานไทย จํากัด (มหาชน) ทดลองปิดสะพานเข้าท่าอากาศยานดอนเมือง ระหว่างวันที่ 31 กรกฎาคม – 2 สิงหาคม 2560
บริษัท ท่าอากาศยานไทย จํากัด (มหาชน) (ทอท.) กระทรวงคมนาคม ร่วมกับ สํานักงานทางหลวงที่ 13 กรมทางหลวง การรถไฟแห่งประเทศไทย บริษัท ทางยกระดับดอนเมือง จํากัด (มหาชน) สถานีตํารวจนครบาลดอนเมือง สถานีตํารวจนครบาลวิภาวดี และกองบังคับการตํารวจจราจร
วางแผนปรับปรุงถนนวิภาวดีรังสิตและสะพานทางเชื่อมเข้าท่าอากาศยานดอนเมือง (ทดม.) เนื่องจากปัจจุบันสภาพปัญหาการจราจรบนถนนวิภาวดีรังสิต (ทางหลวงหมายเลข 31) ตอนงามวงศ์วาน – ดอนเมือง ช่วง กม. 24+279 หรือบริเวณหน้า ทดม. เป็นพื้นที่ที่มียานพาหนะสะสมตามจุดตัดทางแยกต่าง ๆ เป็นจํานวนมาก และอยู่ระหว่างการก่อสร้างโครงการระบบรถไฟฟ้าชานเมือง (สายสีแดง) ช่วงบางซื่อ – รังสิต ทําให้จําเป็นต้องปิดช่องจราจรบางช่องทาง ส่งผลให้มีรถสะสมมากขึ้นจนบดบังช่องจราจรทางตรง โดยเฉพาะบริเวณทางเข้า – ออก ทดม. ซึ่งมีเส้นทางรถเข้าท่าอากาศยานตัดกับเส้นทางรถที่จอดรับ - ส่ง บริเวณป้ายรถประจําทาง ทอท. ได้จัดแผน การแก้ไขปัญหาดังกล่าว ไม่ให้กีดขวางช่องทางหลัก
ทอท. และกรมทางหลวง จะทดลองปิดการจราจรสะพานเข้าท่าอากาศยานดอนเมือง เพื่อประเมินและศึกษาผลกระทบด้านการจราจรและปรับปรุงแก้ไขก่อนจะเริ่มโครงการจริง ในระหว่างวันที่ 31 กรกฎาคม – 2 สิงหาคม 2560 โดยผู้ที่จะเดินทางเข้าไปภายในท่าอากาศยานดอนเมืองสามารถใช้เส้นทางเลี่ยง ดังนี้
1. สะพานทางเข้าหน้าคลังสินค้า (ขาออก)
2. ลงทางยกระดับอุตราภิมุข (ดอนเมืองโทลล์เวย์)
3. สะพานกลับรถฐานทัพอากาศ
ทั้งนี้ สามารถสอบถามรายละเอียดเพิ่มเติมได้ที่สายด่วนกรมทางหลวง โทร. 1586 ตลอด 24 ชั่วโมง โทรฟรี ไม่เสียค่าใช้จ่ายทุกเครือข่าย
รัฐบาลไทย-ข่าวทำเนียบรัฐบาล-กรมการขนส่งทางบกมอบของขวัญปีใหม่ให้ประชาชน ร่วมกับภาคเอกชนกว่า 2,300 แห่งทั่วประเทศ จัดกิจกรรม “ตรวจรถ “ฟรี” ขับขี่ปลอดภัย” ตรวจสภาพเบื้องต้นก่อนเดินทางฟรี
วันอังคารที่ 26 ธันวาคม 2560
กรมการขนส่งทางบกมอบของขวัญปีใหม่ให้ประชาชน ร่วมกับภาคเอกชนกว่า 2,300 แห่งทั่วประเทศ จัดกิจกรรม “ตรวจรถ “ฟรี” ขับขี่ปลอดภัย” ตรวจสภาพเบื้องต้นก่อนเดินทางฟรี
ตั้งแต่บัดนี้ถึงวันที่ 15 มกราคม 2561
นายสนิท พรหมวงษ์ อธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ได้ดําเนินโครงการรณรงค์ป้องกันและลดอุบัติเหตุทางถนน ด้วยการจัดกิจกรรมเพื่อเสริมสร้างความปลอดภัยในการใช้รถใช้ถนนต่อเนื่องทุกเทศกาล สําหรับเทศกาลปีใหม่ปี 2561 ขบ. ได้จัดกิจกรรม “ตรวจรถ “ฟรี” ขับขี่ปลอดภัย” ตั้งแต่วันที่ 1 ธันวาคม 2560 - 15 มกราคม 2561 ให้บริการตรวจเช็คความพร้อมของรถเบื้องต้นก่อนการเดินทางโดยไม่เสียค่าใช้จ่าย ณ ศูนย์บริการตัวแทนจําหน่ายรถยนต์/รถจักรยานยนต์ ศูนย์บริการซ่อมบํารุงรักษารถ ศูนย์ซ่อมรถของบริษัทประกันภัย บริษัทติดตั้งแก๊ส NGV/LPG ในรถยนต์ บริษัทผลิตและศูนย์บริการจําหน่ายน้ํามันเชื้อเพลิง สถานตรวจสภาพรถ (ตรอ.) ที่มีป้ายประชาสัมพันธ์ “ตรวจรถ “ฟรี” ขับขี่ปลอดภัย” โดยได้รับความร่วมมือจากภาคเอกชนมากกว่า 2,300 แห่งทั่วประเทศ รวมทั้งสถานติดตั้งระบบแก๊สในรถยนต์ที่ได้รับการรับรองจาก ขบ. ให้บริการตรวจเช็คสภาพความพร้อมของรถเบื้องต้นก่อนเดินทางกว่า 20 รายการ โดยไม่เสียค่าบริการ อาทิ การตรวจระบบเบรก สภาพยาง อุปกรณ์ปัดน้ําฝน ระดับน้ํามันเครื่องและความสกปรกของน้ํามันเครื่อง ท่อยางหม้อน้ําและรอยรั่ว การทํางานของไฟส่องสว่าง/ไฟสัญญาณต่าง ๆ เป็นต้น ผู้สนใจสามารถนํารถเข้ารับการตรวจสภาพได้ตามสถานที่ที่มีป้ายประชาสัมพันธ์กิจกรรม “ตรวจรถ “ฟรี” ขับขี่ปลอดภัย” เพื่อตรวจเช็ครถให้อยู่ในสภาพพร้อมใช้งานและครอบคลุมถึงช่วงการเดินทางกลับเพื่อตรวจบํารุงรักษารถหลังจากผ่านการใช้รถในระยะทางไกลด้วย
ในช่วงเทศกาลปีใหม่จะมีประชาชนเดินทางกลับภูมิลําเนาและท่องเที่ยวตามสถานที่ต่าง ๆ เป็นช่วงที่มีความเสี่ยงเกิดอุบัติเหตุทางถนนสูงกว่าปกติ ซึ่งประชาชนสามารถร่วมเป็นส่วนหนึ่งของการป้องกันและลดอุบัติเหตุทางถนนช่วงปีใหม่ได้ ด้วยการเตรียมสภาพร่างกายให้พร้อมก่อนขับรถ พักผ่อนให้เพียงพออย่างน้อย 7 - 8 ชั่วโมงก่อนการเดินทาง เมื่อมีอาการเหนื่อยล้าระหว่างการเดินทางควรหยุดพักในจุดที่ปลอดภัยอย่างน้อยทุก 2 - 3 ชั่วโมง และปฏิบัติตามกฎจราจร เพื่อการขับขี่ที่ปลอดภัยตามมาตรการ “ขับช้า เปิดไฟหน้า คาดเข็มขัดนิรภัย”ตลอดการเดินทาง
ทั้งนี้ ระหว่างการเดินทางในช่วง 7 วัน ตั้งแต่วันที่ 28 ธันวาคม 2560 - 3 มกราคม 2561 กองทุนเพื่อความปลอดภัยในการใช้รถใช้ถนน (กปถ.) ได้สนับสนุนงบประมาณให้สํานักงานคณะกรรมการการอาชีวศึกษาจัดนักศึกษาจากวิทยาลัยเทคนิคและวิทยาลัยการอาชีพ ตั้งจุดบริการอํานวยความสะดวก จํานวน 189 จุดทั่วประเทศ เพื่อให้บริการเช็คสภาพรถและซ่อมรถเบื้องต้นบนบริเวณถนนสายหลักที่มีการจราจรหนาแน่น หรือสถานีบริการน้ํามัน หรือจุดให้บริการร่วมกับหน่วยงานอื่นที่เกี่ยวข้อง เพื่อช่วยเหลือประชาชนในช่วงของการเดินทางช่วงเทศกาลปีใหม่ กรณีเกิดเหตุฉุกเฉินรถมีอาการผิดปกติให้สามารถเดินทางถึงจุดหมายได้อย่างปลอดภัย รวมทั้งเป็นหน่วยบริการอํานวยความสะดวก พักผ่อนคลายความเมื่อยล้าระหว่างการเดินทางด้วย
รัฐบาลไทย-ข่าวทำเนียบรัฐบาล-รมว.พม. หารือผู้แทนจากศูนย์การค้ามาบุญครอง เตรียมจัดงาน “Gift for Give มหกรรมของขวัญถูกใจ...ได้บุญ” พร้อมเชิญชวนผู้สนใจร่วมส่งต่อของขวัญปีใหม่แก่เด็กในสถานสงเคราะห์ทั่วประเทศ
วันจันทร์ที่ 18 พฤศจิกายน 2562
รมว.พม. หารือผู้แทนจากศูนย์การค้ามาบุญครอง เตรียมจัดงาน “Gift for Give มหกรรมของขวัญถูกใจ...ได้บุญ” พร้อมเชิญชวนผู้สนใจร่วมส่งต่อของขวัญปีใหม่แก่เด็กในสถานสงเคราะห์ทั่วประเทศ
รมว.พม. หารือผู้แทนจากศูนย์การค้ามาบุญครอง เตรียมจัดงาน Gift for Give มหกรรมของขวัญถูกใจ...ได้บุญ พร้อมเชิญชวนผู้สนใจร่วมส่งต่อของขวัญปีใหม่แก่เด็กในสถานสงเคราะห์ทั่วประเทศ
วันนี้ (18 พ.ย. 62) เวลา 13.00 น. ที่ห้องประชุมชั้น 9 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้นายสมพล ตรีภพนารถ กรรมการผู้จัดการธุรกิจศูนย์การค้า บริษัท เอ็ม บี เค จํากัด (มหาชน ) พร้อมคณะ เข้าพบเพื่อร่วมหารือประเด็นการจัดโครงการ “Gift for Give มหกรรมของขวัญถูกใจ...ได้บุญ” โดยบริษัท เอ็ม บี เค จํากัด (มหาชน ) ซึ่งกระทรวงการพัฒนาสังคมและความมั่นคงของมนุษย์ (พม.) จะมีการนําผลิตภัณฑ์จากกลุ่มเป้าหมายในหน่วยงานสังกัด พม. จัดจําหน่ายภายในงานระหว่างวันที่ 4-6 ธันวาคม 2562 ณ บริเวณลานจําหน่ายสินค้าชั้นล่าง ด้านหน้าศูนย์การค้ามาบุญครอง
นายจุติ กล่าวว่า ตนขอขอบคุณบริษัท เอ็ม บี เค จํากัด (มหาชน ) ที่ได้มีโอกาสร่วมงานกับกระทรวง พม. ในการพัฒนาอาชีพของกลุ่มเป้าหมายของกระทรวง พม. เพื่อที่จะนําผลิตภัณฑ์ต่างๆ ที่ผลิตขึ้นจากผู้รับบริการของกระทรวง ออกมาจําหน่าย เพื่อสร้างอาชีพ สร้างความหวัง และสร้างโอกาสให้กับเด็กและเยาวชน สตรี คนพิการ และผู้สูงอายุ ที่กําลังพัฒนาทักษะเรื่องอาชีพ ซึ่งจะเป็นทางออกในการขยายผลผลิตและยังเป็นการพัฒนารายได้กลับไปสู่ผู้ผลิตและเจ้าของ อย่างน้อยจะเป็นการสนับสนุนกิจกรรมที่เขากําลังทําอยู่
นายจุติ กล่าวต่อไปว่า นอกจากนี้ กระทรวง พม. และบริษัท เอ็ม บี เค จํากัด (มหาชน ) อยากขอเชิญชวนผู้ที่มาร่วมงานร่วมสนับสนุนสินค้าและผลิตภัณฑ์จากกลุ่มผู้รับบริการของหน่วยงานสังกัดกระทรวง พม. ภายในบูทหน่วยงานของกระทรวง เพื่อส่งต่อเป็นของขวัญในเทศกาลปีใหม่ให้กับเด็กที่อยู่ตามสถานสงเคราะห์ต่างๆ ทั่วประเทศที่มีกว่า 9,000 คน โดยของที่มอบให้เด็กเหล่านี้ เมื่อของขวัญถูกส่งถึงมือเด็กๆ จะมีการเขียนการ์ดแทนใจ เพื่อแสดงถึงการขอบคุณให้กับผู้บริจาคแต่ละท่านที่ได้ร่วมกันทําบุญ และได้เป็นส่วนหนี่งในการสนับสนุนแบ่งปันความสุขให้เด็กๆ เหล่านี้ที่ไม่มีผู้ปกครอง อย่างน้อยเขาได้รู้สึกว่าปีใหม่นี้ยังมีคนคิดถึงเขา และชีวิตเขาก็มีความหวัง มีกําลังใจที่จะเป็นคนดีของสังคม และสู้กับปัญหาความขาดแคลนของชีวิตต่อไป
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม ลุยตรวจเข้มโรงงาน จ.อ่างทอง
วันศุกร์ที่ 8 กุมภาพันธ์ 2562
หัวหน้าผู้ตรวจราชการกระทรวงอุตสาหกรรม ลุยตรวจเข้มโรงงาน จ.อ่างทอง
นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม เข้าร่วมประชุมกับนายประมวล มุ่งมาตร รองผู้ว่าราชการจังหวัดอ่างทอง และหน่วยงานที่เกี่ยวข้อง เพื่อหารือแนวทางในการแก้ไขปัญหาข้อร้องเรียนของบริษัท ไทยเรยอน จํากัด (มหาชน)
เมื่อวันที่ 6 กุมภาพันธ์ 2562 นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม นายประกอบ วิวิธจินดา ผู้ตรวจราชการกระทรวงอุตสาหกรรม นายอํานวย สุวรรณรักษ์ อุตสาหกรรมจังหวัดอ่างทอง พร้อมด้วยเจ้าหน้าที่กรมโรงงานอุตสาหกรรม เข้าร่วมประชุมกับนายประมวล มุ่งมาตร รองผู้ว่าราชการจังหวัดอ่างทอง และหน่วยงานที่เกี่ยวข้อง เพื่อหารือแนวทางในการแก้ไขปัญหาข้อร้องเรียนของบริษัท ไทยเรยอน จํากัด (มหาชน) พร้อมกันนี้ได้ให้คําแนะนําในการแก้ไขปรับปรุงกระบวนการผลิตและระบบขจัดมลพิษแก่โรงงาน อันเป็นประโยชน์ในการแก้ปัญหาอย่างยั่งยืนต่อไป ณ ห้องประชุมโพธิ์ทอง ศาลากลางจังหวัดอ่างทอง จากนั้นในวันที่ 7 กุมภาพันธ์ 2562 คณะหัวหน้าผู้ตรวจราชการกระทรวงอุตสาหกรรม ได้ลงพื้นที่ตรวจสอบการประกอบกิจการของโรงงาน และลงพื้นที่พบปะกับผู้นําชุมชน และประชาชนบริเวณโดยรอบโรงงานสอบถามข้อเท็จจริงเพื่อค้นหาสาเหตุของปัญหาข้อร้องเรียนที่เกิดขึ้นและสร้างความเชื่อมั่นให้แก่ชุมชนถึงความมุ่งมั่นตั้งใจของกระทรวงอุตสาหกรรมในการดําเนินการแก้ไขปัญหาที่เกิดขึ้นจากการประกอบกิจการของภาคอุตสาหกรรม
รัฐบาลไทย-ข่าวทำเนียบรัฐบาล-เด็ก ถือเป็นพาหะในการแพร่เชื้อไวรัสโควิด-19 ให้ผู้อื่นหรือไม่ ??
วันพฤหัสบดีที่ 2 เมษายน 2563
เด็ก ถือเป็นพาหะในการแพร่เชื้อไวรัสโควิด-19 ให้ผู้อื่นหรือไม่ ??
เด็ก เป็นพาหะแพร่เชื้อไวรัสโควิด-19 จริงหรือ?
Q : เด็ก ถือเป็นพาหะในการแพร่เชื้อไวรัสโควิด-19 ให้ผู้อื่นหรือไม่ ??
A : เด็ก ถือเป็นกลุ่มที่สามารถติดเชื้อไวรัสโควิด-19 ได้เช่นกัน แม้ตามสถิติจะพบไม่มากนัก และพบว่าส่วนใหญ่เด็กมักมีอาการป่วยที่ไม่รุนแรงเมื่อเทียบกับกลุ่มผู้สูงอายุ แต่อย่างไรก็ตามก็สามารถเป็นผู้แพร่เชื้อได้ ดังนั้นหากพบว่าเด็กติดเชื้อฯ ต้องเข้าสู่มาตรการกักกันตัว และได้รับการรักษาอาการ เช่นเดียวกับวัยอื่นๆ
รัฐบาลไทย-ข่าวทำเนียบรัฐบาล-นายกรัฐมนตรีกราบนมัสการองค์หลวงพ่อเพชร
วันจันทร์ที่ 11 มิถุนายน 2561
นายกรัฐมนตรีกราบนมัสการองค์หลวงพ่อเพชร
นายกรัฐมนตรีกราบนมัสการองค์หลวงพ่อเพชร
วันนี้ (11 มิถุนายน 2561) เวลา 08.50 น. พลเอก ประยุทธ์ จันทร์โอชา นายกรัฐมนตรี และคณะ ได้เข้ากราบนมัสการหลวงพ่อเพชร ณ วัดท่าหลวง พระอารามหลวง ตําบลในเมือง อําเภอเมือง จังหวัดพิจิตร เพื่อความเป็นสิริมงคล
สําหรับวัดท่าหลวงเป็นวัดโบราณคู่บ้านคู่เมืองของจังหวัดพิจิตร ภายในอุโบสถประดิษฐานพระพุทธรูปปางมารวิชัยสมัยเชียงแสน มีนามว่า”หลวงพ่อเพชร” หล่อด้วยทองสัมฤทธิ์ พุทธลักษณะงดงามมาก หน้าตักกว้าง 1.40 เมตร สูง 1.60 เมตร เป็นพระพุทธรูปสําคัญคู่เมืองพิจิตร ทางจังหวัดได้เคยใช้สถานที่ของวัดแห่งนี้ในการประกอบพิธีถือน้ําพิพัฒน์สัตยาประจํา ปัจจุบันมีพระราชสิทธิเวที ดร. รักษาการแทนเจ้าอาวาสวัดท่าหลวง เจ้าคณะจังหวัดพิจิตร
ในการนี้ รักษาการแทนเจ้าอาวาสวัดท่าหลวง ได้มอบพระพุทธรูปหลวงพ่อเพชร ขนาดหน้าตัก 3 นิ้ว ลงรักปิดทอง และเหรียญหลวงพ่อเพชรหลวงพ่อเงิน พุทธบารมี รุ่นสร้าง วิทยาลัยสงฆ์พิจิตร พ.ศ. 2558 แก่นายกรัฐมนตรี ทั้งนี้ นายกรัฐมนตรีได้กล่าวว่า “การได้มากราบหลวงพ่อเพชร ใจจะได้แกร่งเหมือนเพชร”
----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกาศผลตัวแทนเพื่อขอคืนภาษีมูลค่าเพิ่มให้แก่นักท่องเที่ยวในเมือง
วันอังคารที่ 2 ตุลาคม 2561
ประกาศผลตัวแทนเพื่อขอคืนภาษีมูลค่าเพิ่มให้แก่นักท่องเที่ยวในเมือง
ตามที่กรมสรรพากรประกาศรับสมัครผู้ที่ประสงค์ให้บริการเป็นตัวแทนเพื่อขอคืนภาษีมูลค่าเพิ่มให้แก่ผู้เดินทางออกไปนอกราชอาณาจักรในเมือง เพื่ออํานวยความสะดวกให้แก่นักท่องเที่ยวชาวต่างชาติและเป็นการจูงใจให้นักท่องเที่ยวซื้อสินค้าในประเทศไทยเพิ่มขึ้น
ตามที่กรมสรรพากรประกาศรับสมัครผู้ที่ประสงค์ให้บริการเป็นตัวแทนเพื่อขอคืนภาษีมูลค่าเพิ่มให้แก่ผู้เดินทางออกไปนอกราชอาณาจักรในเมือง เพื่ออํานวยความสะดวกให้แก่นักท่องเที่ยวชาวต่างชาติและเป็นการจูงใจให้นักท่องเที่ยวซื้อสินค้าในประเทศไทยเพิ่มขึ้น ตามโครงการทดลองในระยะ 6 เดือน (1 ตุลาคม 2561 – 31 มีนาคม 2562) นั้น
กรมสรรพากรขอเรียนว่า
1. กรมสรรพากรได้ออกประกาศอธิบดีกรมสรรพากรเกี่ยวกับภาษีมูลค่าเพิ่ม (ฉบับที่ 224) เรื่อง กําหนดหลักเกณฑ์ วิธีการ และเงื่อนไข ให้ผู้เดินทางออกไปนอกราชอาณาจักรที่ซื้อสินค้าจากผู้ประกอบการจดทะเบียนเพื่อนําออกไปนอกราชอาณาจักร มีสิทธิตั้งตัวแทนเพื่อขอคืนภาษีมูลค่าเพิ่มที่ถูกเรียกเก็บไว้แล้วได้ตามมาตรา 84/4 แห่งประมวลรัษฎากร และแนวปฏิบัติสําหรับผู้ให้บริการเป็นตัวแทนเพื่อขอคืนภาษีมูลค่าเพิ่มให้แก่ผู้เดินทางออกไปนอกราชอาณาจักรในเมือง ซึ่งได้มีการประกาศเปิดรับสมัครตัวแทนเพื่อขอคืนภาษีมูลค่าเพิ่มให้แก่นักท่องเที่ยวในเมือง ตั้งแต่วันที่ 7 - 17 กันยายน 2561 ที่ผ่านมา โดยมีผู้ยื่นสมัครทั้งหมด จํานวน 3 ราย
2. ในการพิจารณาคัดเลือกนั้น กรมสรรพากรพิจารณาจาก 2 ส่วนคือ (1) คุณสมบัติของผู้สมัคร และ (2) ความเหมาะสมในการเป็นผู้ให้บริการเป็นตัวแทนฯ ได้แก่ การพิจารณาความหนาแน่นของนักท่องเที่ยวในบริเวณที่ตั้งของสถานที่ให้บริการ การคมนาคมสะดวก ความปลอดภัย อัตราค่าบริการที่เรียกเก็บจากนักท่องเที่ยว ความพร้อมด้านเทคโนโลยีสารสนเทศ ฯลฯ โดยผู้สมัครต้องได้คะแนนไม่น้อยกว่าร้อยละ 60 จึงจะถือว่าผ่าน
3. กรมสรรพากรได้ทําการตรวจสอบคุณสมบัติของผู้ยื่นสมัครทั้ง 3 ราย ซึ่งจากการตรวจสอบพบว่า ผู้ยื่นสมัคร 2 ราย มีคุณสมบัติไม่เป็นไปตามประกาศอธิบดีฯ และแนวปฏิบัติข้างต้น โดยรายหนึ่งมิได้มีวัตถุประสงค์เพื่อดําเนินการเป็นตัวแทนของผู้เดินทางออกไปนอกราชอาณาจักรในการขอคืนภาษีมูลค่าเพิ่มจากกรมสรรพากร ปรากฏอยู่ในข้อหนึ่งข้อใดที่ระบุไว้ในหนังสือรับรองนิติบุคคล และอีกหนึ่งรายมิได้ยื่นคําขออนุมัติตามแบบที่แนบท้ายประกาศอธิบดีฯ (ฉบับที่ 224) จึงไม่เป็นไปตาม ข้อ 3 วรรคหนึ่ง ของประกาศอธิบดีฉบับดังกล่าวประกอบกับ มีการกําหนด จุดบริการจํานวน 5 แห่ง ซึ่งเกินกว่าจํานวนจุดบริการที่กําหนดไว้ตามแบบคําขออนุมัติฯ และแนวปฏิบัติข้างต้น ทั้งนี้ คงเหลือผู้สมัครเพียงรายเดียวที่มีคุณสมบัติครบถ้วน ถูกต้อง ตามประกาศอธิบดีฯ และแนวปฏิบัติ จึงได้รับการพิจารณาอนุมัติให้เป็นตัวแทนเพื่อขอคืนภาษีมูลค่าเพิ่มให้แก่นักท่องเที่ยวในเมือง
4. กรมสรรพากร ขอเรียนยืนยันว่า การพิจารณาคัดเลือกรายผู้ให้บริการฯ เป็นไปตามขั้นตอนตามประกาศอธิบดีฯ (ฉบับที่ 224) และแนวปฏิบัติทุกประการ จึงมีความโปร่งใส และมิได้เอื้อประโยชน์ให้แก่บุคคลหรือกลุ่มธุรกิจใด
กรมสรรพากร สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ชะลอการเดินทางเข้าประเทศไทยถึง 15 เม.ย.63
วันพุธที่ 8 เมษายน 2563
ชะลอการเดินทางเข้าประเทศไทยถึง 15 เม.ย.63
วันอังคารที่ 7 เมษายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมอบหมายให้กระทรวงการต่างประเทศและหน่วยงานที่เกี่ยวข้องประสานงานแจ้งชาวต่างชาติและคนไทยในต่างประเทศ ชะลอการเดินทางเข้าประเทศไทยจนถึงวันที่ 15 เม.ย. 63 ยกเว้นผู้ที่มีความจําเป็นและขออนุญาตไว้ก่อนแล้ว เพื่อควบคุมการแพร่ระบาดของโรคโควิด-19 ที่มาจากประเทศกลุ่มเสี่ยง ทําให้จํานวนผู้ติดเชื้อยังคงเพิ่มขึ้นและมีคนใกล้ชิดที่ต้องกักกันตัวเองอีกเป็นจํานวนมาก นอกจากนี้ ยังขอให้ประชาชนเว้นระยะห่างทางสังคมอย่างจริงจัง เพราะจากข้อมูลพบว่ามีผู้ที่ให้ความร่วมมือเพียงร้อยละ 64.81 จากเป้าหมายร้อยละ 90 ทําให้เชื้อยังแพร่กระจายอยู่ ส่วนการสวมหน้ากากอนามัยหรือหน้ากากผ้า เมื่อออกจากบ้าน ประชาชนให้ความร่วมมือมากที่สุดถึงร้อยละ 94.03
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- ทส. เปิด "ศูนย์ควบคุมมลพิษระเบียงเศรษฐกิจภาคตะวันออก " เพื่อติดตามตรวจสอบคุณภาพสิ่งแวดล้อม
วันศุกร์ที่ 22 กันยายน 2560
ทส. เปิด "ศูนย์ควบคุมมลพิษระเบียงเศรษฐกิจภาคตะวันออก " เพื่อติดตามตรวจสอบคุณภาพสิ่งแวดล้อม
กระทรวงทรัพยากรธรรมชาติและสิ่งแวดล้อม เปิดงานกิจกรรมส่งเสริมความร่วมมือระหว่างหน่วยงานในการปฏิบัติงาน และเปิด "ศูนย์ควบคุมมลพิษระเบียงเศรษฐกิจภาคตะวันออก " (Pollution Control Center Eastern Economic Corridor :PCEC)
กระทรวงทรัพยากรธรรมชาติและสิ่งแวดล้อม โดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเปิดงานกิจกรรมส่งเสริมความร่วมมือระหว่างหน่วยงานในการปฏิบัติงาน และให้เกียรติเป็นประธานเปิด "ศูนย์ควบคุมมลพิษระเบียงเศรษฐกิจภาคตะวันออก " (Pollution Control Center Eastern Economic Corridor :PCEC) ณ อาคารสํานักงานศูนย์ควบคุมมลพิษระเบียงเศรษฐกิจภาคตะวันออก ศูนย์ราชการจังหวัดระยอง พร้อมทั้งเยี่ยมชมนิทรรศการและศูนย์ปฏิบัติการสิ่งแวดล้อมระดับพื้นที่ และปล่อยคาราวานที่มีเครื่องมือพร้อมอุปกรณ์ของหน่วยตรวจสอบมลพิษฉุกเฉินและหน่วยปฏิบัติการตอบโต้เหตุฉุกเฉินจากสารเคมี จากหน่วยงานเครือข่ายด้านการป้องกันและบรรเทาสาธารณภัยในพื้นที่
โดยในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวว่า กระทรวงทรัพยากรธรรมชาติและสิ่งแวดล้อม โดย กรมควบคุมมลพิษ ได้จัดตั้ง "ศูนย์ควบคุมมลพิษระเบียงเศรษฐกิจภาคตะวันออก" เพื่อทําหน้าที่ติดตามตรวจสอบคุณภาพสิ่งแวดล้อม ปัญหามลพิษ พร้อมให้คําปรึกษาและรับมือกับสถานการณ์ฉุกเฉิน รวมทั้งประสานและเชื่อมโยงระบบข้อมูลสารเคมีอันตรายและมลพิษในสิ่งแวดล้อมให้กับหน่วยงานที่เกี่ยวข้องในพื้นที่ อาทิ ศูนย์เฝ้าระวังและควบคุมคุณภาพสิ่งแวดล้อม (Environmental Monitoring and Control Center : EMCC) การนิคมอุตสาหกรรมแห่งประเทศไทย เพื่อเป็นการบูรณาการในการวางแผนการตรวจสอบและเฝ้าระวังคุณภาพสิ่งแวดล้อม รวมทั้งใช้เป็นฐานข้อมูลในการกําหนดแนวทางและมาตรการในการบริหารจัดการปัญหามลพิษสิ่งแวดล้อมในพื้นที่ ให้มีความเหมาะสมและมีประสิทธิภาพ และขยายพื้นที่ในการดําเนินงานของศูนย์ควบคุมมลพิษจังหวัดระยอง จากเดิมเฉพาะในพื้นที่จังหวัดระยองให้ครอบคลุมจังหวัดต่างๆ ในภาคตะวันออกเพื่อรองรับนโยบายของรัฐบาลภายใต้โครงการ พัฒนาระเบียงเศรษฐกิจภาคตะวันออกเพื่อรองรับการลงทุนด้านต่างๆที่จะมีการขยายตัวเพิ่มขึ้นในภูมิภาคนี้
รัฐบาลไทย-ข่าวทำเนียบรัฐบาล-กบข. เพิ่มทางเลือกการลงทุนให้สมาชิก เปิดตัวแผนกองทุนอสังหาริมทรัพย์ไทย เริ่มให้บริการ 31 ก.ค.
วันศุกร์ที่ 31 กรกฎาคม 2563
กบข. เพิ่มทางเลือกการลงทุนให้สมาชิก เปิดตัวแผนกองทุนอสังหาริมทรัพย์ไทย เริ่มให้บริการ 31 ก.ค.
แผนการลงทุนใหม่ เพิ่มทางเลือกในการบริหารเงินออมสําหรับสมาชิกที่ต้องการจัดสัดส่วนลงทุนเอง และรับความผันผวนของการลงทุนได้ค่อนข้างสูง
นายบุญเลิศ อันประเสริฐพร รองเลขาธิการ กลุ่มงานปฏิบัติการ รักษาการในตําแหน่งเลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. เพิ่มทางเลือกการลงทุนให้กับสมาชิกในการบริหารเงินออม โดยล่าสุด ณ 31 กรกฎาคม 2563 ได้ออกแผนกองทุนอสังหาริมทรัพย์ไทย ที่มีสัดส่วนสินทรัพย์ 100% ลงทุนในกองทุนรวมอสังหาริมทรัพย์ไทย ทรัสต์เพื่อการลงทุนในอสังหาริมทรัพย์ไทย และกองทุนรวมโครงสร้างพื้นฐานไทยที่จดทะเบียนในตลาดหลักทรัพย์แห่งประเทศไทย ซึ่งจะสร้างโอกาสได้รับผลตอบแทนจากการลงทุนแบบเฉพาะเจาะจงในกลุ่มอสังหาริมทรัพย์ อย่างไรก็ตาม แผนการลงทุนนี้มีความเสี่ยงที่มูลค่าต่อหน่วยหรือ NAV จะลดลงตามภาวะตลาดหุ้นไทย และปัจจัยอื่นๆ ที่กระทบต่อธุรกิจอสังหาริมทรัพย์ที่แผนการลงทุนนําเงินไปลงทุน
แผนกองทุนอสังหาริมทรัพย์ไทย จึงเหมาะกับสมาชิกที่เข้าใจเรื่องการลงทุน และสามารถยอมรับความเสี่ยงได้ค่อนข้างสูง โดยสมาชิกสามารถจัดสัดส่วนการลงทุนด้วยตนเองร่วมกับแผนการลงทุนอื่น ไม่ว่าจะเป็นแผนตลาดเงิน แผนตราสารหนี้ และแผนตราสารสารทุนไทย เพื่อให้สอดคล้องกับเป้าหมายผลตอบแทนที่คาดหวังและระดับความเสี่ยงที่สมาชิกยอมรับได้
ปัจจุบัน สมาชิกสามารถส่งคําสั่งเลือกหรือเปลี่ยนแผนการลงทุนได้ 4 ครั้งต่อปี ใน 4 ช่องทางคือ 1. My GPF Application 2. My GPF Website 3. ส่งเอกสารมายัง กบข. โดยกรอกข้อมูลในแบบแสดงความประสงค์เลือกหรือเปลี่ยนแปลงแผนการลงทุน และ 4. เว็บไซต์ www.gpf.or.th ทั้งนี้ กบข. แนะนําให้สมาชิกทําแบบประเมินความเสี่ยงการลงทุนด้วยตนเองก่อนเลือกแผนการลงทุนทุกครั้ง
สมาชิกที่สนใจสอบถามข้อมูลเพิ่มเติมได้ที่ Contact Center โทร. 1179 Facebook กบข. หรือ Line กบข. พิมพ์ค้นหาไอดี @gpfcommunity และสามารถนัดหมายศูนย์ข้อมูลการเงิน ผ่าน My GPF Application เลือกเมนู “นัดหมายบริการข้อมูลการเงิน” เพื่อขอรับคําปรึกษาในการเลือกแผนการลงทุนอย่างละเอียด
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน มีมูลค่าสินทรัพย์สุทธิประมาณ 1,000,000 ล้านบาท (ข้อมูล ณ 31 ก.ค. 2563)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-กระทรวงดิจิทัลฯ เปิดตัวสำนักงานคณะกรรมการคุ้มครองข้อมูลส่วนบุคคล “PDPA Privacy for All” ดึงพันธมิตรมีส่วนร่วมในกฎหมายฉบับนี้
วันศุกร์ที่ 11 ตุลาคม 2562
กระทรวงดิจิทัลฯ เปิดตัวสํานักงานคณะกรรมการคุ้มครองข้อมูลส่วนบุคคล “PDPA Privacy for All” ดึงพันธมิตรมีส่วนร่วมในกฎหมายฉบับนี้
กระทรวงดิจิทัลฯ เปิดตัวสํานักงานคณะกรรมการคุ้มครองข้อมูลส่วนบุคคล “PDPA Privacy for All”
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิดงานสัมมนาแนะนํากฎหมายและสํานักงานคณะกรรมการคุ้มครองข้อมูลส่วนบุคคล “PDPA Privacy for All” ภายใต้ธีมงาน “คุ้มครองข้อมูลส่วนบุคคล ดูแลทุกภาคส่วน ก้าวสู่เศรษฐกิจและสังคมที่มั่นคง ทันสมัย ทั่วถึงและเท่าทัน” โดยมีนางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม ทําหน้าที่เลขาธิการคณะกรรมการคุ้มครองข้อมูลส่วนบุคคล กล่าวรายงาน พร้อมด้วยนายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม นายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม และนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ตลอดจนพันธมิตรผู้ให้การสนับสนุน บรรดานักธุรกิจ ห้างร้าน เอกชน และผู้ให้ความสนใจเข้าร่วมกว่า 1,200 คน ณ ห้องประชุมวายุภักษ์ ชั้น 5 โรงแรมเซ็นทรา แจ้งวัฒนะ กรุงเทพฯ เมื่อวันที่ 10 ตุลาคม 2562 โดย รมว.กระทรวงดิจิทัลฯ กล่าวว่า กฎหมายฉบับนี้ มีผู้คนให้ความสําคัญเป็นจํานวนมาก โดยเฉพาะกลุ่มบริษัทต่างๆ เชื่อทุกคนมีความปรารถนาดีที่ไม่อยากจะทําผิดกฎหมาย เพราะเรื่องนี้มีผลกระทบกับความเข้าใจกับภาคธุกิจและประชาชน ซึ่งเป็นมิติใหม่ที่กําลังจะดําเนินการกัน แม้กระทั่งข้อมูลภาครัฐก็ต้องปรับตัวเช่นกัน ซึ่งทุกท่านที่มาร่วมงานในวันนี้ ถือเป็นบุคคลที่มีวิสัยทัศน์ เพราะรู้ว่าเทรนด์ของสังคมจะเป็นรูปแบบใด มีจํานวน 70% ของ Data-driven Platforms (การทํางานภายใต้การตัดสินใจด้วยข้อมูล) ซึ่งจะเชื่อมโยงการทํางานของ Big Data ด้วย ทั้งนี้ อยากให้เกิดความสบายใจว่า กระทรวงฯ จะเดินหน้าเรื่องนี้กันอย่างแน่นอน โดยจะทําให้รอบคอบ พร้อมเปิดรับฟังความคิดเห็นจากทุกฝ่าย ขณะเดียวกันก็อยากให้เปิดใจกว้างรับฟังข้อมูลซึ่งกันและกัน รวมทั้งคํานึงถึงประโยชน์จากการเข้าสู่โลกยุคดิจิทัล อยากได้ข้อมูลและพร้อมปฏิบัติตามกฎหมายที่ถูกต้อง ธุรกิจจะต้องปรับตัวอย่างไรในอนาคต มีข้อมูลเริ่มต้น เรื่องของ E-Government โดยอยากให้คิดว่า กฎหมายฉบับนี้ เป็นของทุกคน และจะได้ใช้กฎหมายฉบับนี้ไปด้วยกัน คาดว่าจะมีผลบังคับใช้ในปี 2563 ซึ่งประเทศไทยมีความพร้อมต้อนรับนักลงทุนใหม่ๆ โดยเฉพาะภาคธุรกิจอุตสาหกรรมดิจิทัล
*******************